Publius Sulpicius Quirinius

Publius Sulpicius Quirinius (in fontibus Graecis ; natus ignoto anno, mortuus anno 21) senator Romanus tempore Augusti imperatoris fuit. Familia sine maioribus (non enim ad patriciam gentem Sulpiciorum pertinebat), patria Lanuvium fuitTacitus, Annales III.48. Uxorem primo Appiam Claudiam, deinde Aemiliam Lepidam duxit.
 De cursu honorum 
Sulpicius proconsul Cretae et Cyrenes circa annum 15 a.C.n. factus est. Ibi contra Garamantes feliciter pugnavitFlorus II.31.. Anno 12 a.C.n. consul ordinarius creatus est. Postea fuit legatus Augusti pro praetore Galatiae et Pamphyliae, ubi inter annos 5 et 3 contra Homonadenses certavit XII.6.5 et ornamenta triumphalia meruit. Deinde proconsul Asiae et anno 2/3 fuit rector Gai Caesaris in orientem missi.  Nec ideo Tiberium Rhodi tum exsulantem colere pratermisit, quod ille imperator factus in oratione funebri memorare cordi habuitTacitus, Annales III.48. 

Paulo post legatus Augusti pro praetore Syriam administravit. Anno 6Flavius Iosephus, Antiquitates Iudaicae 18.26 censum habuit, quod Iudaea imperio Romano addita pars provinciae Syriae facta est.Flavius Iosephus, Antiquitates Iudaicae 17.355 et 18.1-2 Hic census in evangelio Lucae commemoratum esse quidam putantEvangelium secundum Lucam 2.1-7. Res huiusmodi in administratione Romana iamdiu fieri solebant, tunc vero Iudaeis nova erat ac paulisper eos turbavit et ad seditiones incitavit ducibus Iuda Gamalensi et Sadocco qui illo tempore 'quartam philosophiam' (nomen a Flavio Iosepho inditum ut usurpemus) docere coeperunt ː libertatis amore moti nullum dominum nisi Deum  agnoscere patiebantur et ita  antecessores fuere eorum qui postea zelotae appellati suntFlavius Iosephus, Antiquitates Iudaicae  18.3-10 et 23-25.  De Bello Iudaico 2.137-138. Simul Quirinius bona Herodis Archelai ethnarchae ab Augusto abdicati vendebat et summum sacerdotium Ioazaro ademit et Anano contulit ː ita et in religiosis rebus Romani Iudaeorum domini erantFlavius Iosephus, Antiquitates Iudaicae 18.26.

Anno 20 cum Aemilia Lepida divortium fecit et eam adulterii acerrime accusavitTacitus, Annales III.22 et 48. Anno 21 obiitDer Neue Pauly, Stuttgardiae 1999, T. 11, c. 1105 atque publicis exsequiis Tiberii decreto honoratus est.

 Si vis plura legere 
Thomas Corbishley, 'Quirinius and the Census: a Re-study of the Evidence', Klio 29 (1936) ː 81-93
 L. Ross Taylor, « Quirinius and the Census of Judaea », The American Journal of Philology, 54(2), 1933 ː 120-133.

 Notae 

 Nexus externi 
 "Publius Sulpicius Quirinius" apud livius.org
 De chronologia census (Francogallice, 2005)

Categoria:Senatores
Categoria:Legati Galatiae
Categoria:Proconsules Asiae
Categoria:Legati Syriae
Quirinius, Publius
Categoria:Mortui 21
Categoria:Nati saeculo 1 a.C.n.